ג'ון מלקוביץ'

ג'ון גאבין מלקוביץ' (באנגלית: John Gavin Malkovich; נולד ב-9 בדצמבר 1953) הוא שחקן קולנוע ותיאטרון, במאי ומפיק אמריקאי, זוכה פרס אמי ופרס אובי.

ביוגרפיה 
מלקוביץ' נולד בכריסטופר, אילינוי שבארצות הברית, למשפחה נוצרית ממוצא קרואטי, גרמני, צרפתי ובריטי. אביו עמד בראש תנועה לשימור הסביבה ואמו הייתה בעלים של עיתון מקומי. לו שלוש אחיות צעירות ואח אחד גדול.

למד באוניברסיטת מזרח אילינוי. לאחר מכן, עבר לאוניברסיטת אילינוי סטייט, בה למד תיאטרון, אך נשר בטרם עת.

קריירה 
מלקוביץ' שיחק בסרטים דוגמת "ז'אן ד'ארק" של לוק בסון, שבו גילם את שארל השביעי מלך צרפת, "צילו של ערפד", "דמעות של שתיקה" עטור התשבחות ו"מעבר לעננים", סרטו האחרון של אנטוניוני, לצד סרטים הוליוודים כדוגמת "שחיתות בצמרת", "בקו האש" של קלינט איסטווד ו"קון אייר".

הוא גילם את "אתוס" ב"האיש במסיכת הברזל", על פי ספרו של אלכסנדר דיומא, את שארל-מוריס דה טליראן במיני סדרה "נפוליאון", שבו כיכב ואת צ'ארלס השני מלך אנגליה ב"ליברטין".

שיחק בסרטיהם של סטיבן ספילברג, מנואל דה-אוליברה, ברנרדו ברטולוצ'י, וודי אלן, רוברט בנטון, סטיבן פרירס וג'יין קמפיון. מלקוביץ' בעצמו ביים סרט קולנוע אחד ב-2002 בשם "הרקדן בקומה מעל" בכיכובו של חאבייר בארדם.

הבמאי ספייק ג'ונז ביים ב-1999 את הסרט "להיות ג'ון מלקוביץ'", אחד הסרטים היחידים בהם כולל שם הסרט את שמו של שחקן. מלקוביץ' גילם שם את עצמו, ובאופן יוצא דופן לגבי שחקן המגלם את עצמו - שיחק באחד התפקידים הראשיים, וקיבל זמן מסך רב מאוד.

ב-2006 הופיע בסרט "אראגון" בתור המלך גאלבטוריקס, הנבל הראשי.

ב-2014 שיחק בתפקיד המרכזי בסדרה "Crossbones" בתור אדוארד טיץ' שחור הזקן.

חיים אישיים

ב-2009 היה אורח בפסטיבל הקולנוע ירושלים והעביר כיתת אמן. ב-2013 הופיע ב"קומדיה השטנית" במסגרת פסטיבל אילת הבינלאומי למוזיקה קאמרית.

פילמוגרפיה

טלוויזיה 
 האפיפיור החדש (2020) - בתפקיד: האפיפיור ג'ון פול השלישי.
 תעלומת האלפא ביתא (2018) - בתפקיד: הרקולה פוארו.
 מיליארדים (2018) - בתפקיד: האוליגרך גריגור אנדולוב.
 קרוסבונז (2014) - בתפקיד: שחור הזקן
 כוח החלל (2020) - בתפקיד: ד"ר אדריאן מאלורי.
 The New Look (TBA) - בתפקיד: לוסיאן ללונג (אנ').

קישורים חיצוניים

הערות שוליים

שחקני קולנוע וטלוויזיה אמריקאים
מפיקי קולנוע אמריקאים
שחקני תיאטרון אמריקאים
זוכי פרס אובי
אתאיסטים אמריקאים
זוכי אמי בפריים טיים: שחקן משנה במיני-סדרה או בסרט
אישים זוכי פרס דרמה דסק
זוכי פרס דונוסטיה
אמריקאים ממוצא קרואטי
אמריקאים שנולדו ב-1953